हैलो, बेटा। मेरे पास कुछ ऐसा है जिसे देखकर तुम खुश हो जाओगी।
परपेचुअल पैट्स
परपेचुअल पैट्स असली जानवरों जैसे ही होते हैं,
फ़र्क सिर्फ़ इतना है कि उनसे बात करो, तो वे जवाब देते हैं!
शानदार!
आप छह अलग-अलग पैट्स जमा कर सकते हैं,
हरेक का अपना अलग अंदाज़ है और जवाब देने के अपने निराले तरीके हैं!
ज़रा संभलकर। वह मेरा पिछवाड़ा है।
उन्हें आठ अलग-अलग भाषाएँ आती हैं।
वे तस्वीरें खींच सकते हैं।
शाबाश, गुड़िया। लेंस में देखो।
और अनुकूलित ऐप के ज़रिए, आप अपने दोस्त को खाना खिला भी सकते हैं।
लेकिन बहुत ज़्यादा नहीं!
अरे-रे। सातवाँ गलियारा साफ़ करना होगा।
ऐप में रोज़ नई सामग्री अपडेट की जाती है, इसलिए आप साथ में लगभग सब कर सकते हैं।
यूट्यूब वीडियो देख सकते हैं, मज़ेदार जानकारी सीख सकते हैं,
मल्टीप्लेटफ़ॉर्म गेम खेल सकते हैं, पैट के लिए सामान खरीद सकते हैं।
इतने सारे विकल्पों के साथ, आप और आपका पैट आगे क्या करेंगे?
जेली बेरी खाकर मज़ा आ जाता है।
केडी, देखो। हम पहाड़ की चोटी पर पहुँचने वाले हैं।
तुम्हें होटल दिख रहा है?
वाह, यह तो दिलचस्प है।
पता है और क्या दिलचस्प है?
अरे बाप रे!
मुझे लगा हम इसे दिन में 30 मिनट का ही स्क्रीन टाइम देंगे।
मुझसे क्यों बोल रही हो? मैंने उसे वह नहीं दिया।
बस कह रही हूँ, लगता है... केडी, ज़रा आवाज़ कम कर दोगी?
मुझे बाथरूम जाना है। हम पहुँच गए क्या?
अगर नियम बनाए हैं, तो उन पर चलना होगा।
यह नहीं देख रही होती, तो कूद-फांद मचा रखी होती।
तो चाहते हो वह बैठकर खिलौने को इंटरनेट पर खाना खिलाती रहे जबतक वह पॉटी न करे?
केडी, आवाज़ कम करो।
मैंने पहले ही आवाज़ कम कर दी।
जेमा सोच क्या रही थी?
वह सोच रही थी, "मेरी भतीजी का जन्मदिन है। मैं उसे एक तोहफ़ा दूँगी।"
वह उस कंपनी में काम करती है, जो ये बनाती है।
उसे शिपिंग के पैसे भी नहीं देने पड़े होंगे।
सच में, ऐसे खिलौने का क्या फ़ायदा अगर उससे आईपैड पर खेलना पड़े?
आने वाला कल ऐसा ही होगा, ठीक है? आदत डाल लो...
-हे भगवान! -और लो हम चले!
-सब ठीक है। -हमें गाड़ी में ज़ंजीरें लगानी चाहिए थीं।
दस मिनट पहले तक हमें पता भी नहीं था कि ऐसा कर सकते हैं, ठीक है?
तो ऐसे मत बोलो जैसे यह मेरी गलती है।
हे भगवान! रायन! संभलकर!
-तो मैं क्या करूँ? -माँ, लीरॉय मेरे हाथ से गिर गया।
तुमने उस संतरी से क्यों कहा कि यह एक फ़ोर-व्हील ड्राइव है।
-मेरी मदद करो, केडी। -यह फ़ोर-व्हील ड्राइव जैसी दिखती है।
केडी, तुम क्या कर रही हो?
-केडी। हे भगवान! -केडी, अपनी सीट बेल्ट लगाओ!
-मुझे कुछ दिखाई नहीं दे रहा। -तो गाड़ी रोक दो।
बाप रे...
हम सड़क के बीचोबीच नहीं रुक सकते।
देखो,
हम मौसम साफ़ होने का इंतजार करेंगे और फिर रुकने के लिए कोई जगह ढूँढ़ लेंगे
और इंतज़ार करेंगे कि कोई स्नो ट्रक आकर रास्ता साफ़ कर दे।
और इसमें कितना समय लगेगा?
फंकी, भविष्य की खिलौना कंपनी।
याद रखें, मस्ती की शुरुआत होती है फंकी से।
फंकी
लेवल एम
-हम यह क्यों कर रहे हैं? -क्योंकि हमें करना होगा।
अगर दिखा दें कि अब तक क्या बनाया है, तो शायद...
नहीं। तुमने खुद कहा था। जब तक यह तैयार नहीं होती, तब तक नहीं।
हैलो।
क्या यह वही है जो मैं सोच रही हूँ?
पारदर्शिता एकदम सटीक लग रही है।
हाँ, इतने पैसे दिए हैं, तो सब सही होना ही चाहिए।
ठीक है, तो यह लो।
खुश।
ठीक है।
उदास।
उलझन।
रुको। ज़रा रुको।
उसका चेहरा यह क्यों कर रहा है? क्या हो रहा है?
पता नहीं, जेमा। यह तुम्हारा कोड है।
हाँ, शुक्रिया। मुझे पता है मेरा कोड है, कोल,
लेकिन यह उलझन में नहीं लग रही। यह पागल लग रही है।
तो क्या करूँ? इसकी त्वचा वापस उतार लूँ?
यह कोई प्रतिक्रिया नहीं दे रही। तो...
ठीक है, तो उतारते हैं।
-धत्। यह फँस गई है। -ध्यान से...
अरे, उसे फाड़ मत देना।
पता है। मैं इसे फाड़ूँगा नहीं...
अरे, नहीं। धत् तेरे की।
अच्छा, तो अब क्या करें?
हमें दरवाज़ा खोलना ही पड़ेगा।
जेम।
भगवान के नाम पर बताओ कि यह क्या बला है?
डेविड, सब समझाने के लिए बस एक मिनट दो...
क्या इसीलिए तुम अपनी लैब यहाँ ले आई, जेमा? ताकि मुझसे बातें छिपा सको?
नहीं। हमने इस बारे में बात की थी, डेविड।
हमने बात की थी कि जब तक पैट्स का नया मॉडल नहीं बनाती, इसका काम बंद रहेगा।
तुमने इस पर कितना खर्च किया?
पता है कि फ़रज़ी वाले विज्ञापन को लेकर कितनी बड़ी मुसीबत हो गई है?
माफ़ करना, क्या मतलब?
इसमें कोई चिंता की बात है? यह धुन नकल की हुई है।
बिल्कुल सही कहा, जेमा। यह धुन नकल की हुई है।
वे भी वही करते हैं जो हम करते हैं।
पता है और क्या करते हैं? वे यह आधी कीमत पर करते हैं।
मैंने तुमसे कहा था कि हमें चीज़ें सरल रखनी होंगी।
मैंने इससे कहा था न?
छह महीने पहले, मैंने तुमसे विनती की थी...
तुमसे विनती की थी कि मुझे कुछ ऐसा बनाकर दो जो मैं 50 डॉलर में बेच सकूँ।
-और हम उस पर काम कर रहे हैं। सच में। -हाँ।
लेकिन, डेविड, मुकाबले में आगे तभी रह सकते हैं
जब ऐसे खिलौने बनाएँ जो इतने पेचीदा हों कि कोई उनकी नकल न कर पाए।
मुझे पता है कि पैट्स की तकनीक उतनी पेचीदा नहीं है जितनी लगती है,
पर ऐसा इसलिए कि कुछ बड़ा बनाने के लिए मैंने शुरुआत उससे की थी।
हर पैट में, मैंने एक सुनने वाली मशीन लगाई है
जो बच्चों के बातचीत के पैटर्न पर नज़र रखती है।
यह क्या बोले जा रही हो?
देखो, पता है अभी यह खास नहीं लगती,
पर वादा करती हूँ कि अगर हमें दिखाने दो कि मेगन क्या कर सकती है,
तो तुम समझ जाओगे कि हम क्या बना रहे हैं।
मेगन?
"मॉडल 3 जेनरेटिव एंड्रॉइड।"
संक्षेप में "मेगन"।
टेस, इंट्रो सिमुलेशन लोड करो।
-अभी? -हाँ।
मेगन, डेविड को हैलो कहो।
यह बॉस डेविड है?
तो शायद मुझे आपको डैड बुलाना चाहिए।
इजाज़त हो तो आपको अपने वर्महोल के बारे में बताना चाहूँगी।
मैं एक सैंडविच हैट में पैदा हुई थी, और मैं बहुत सारी पत्तागोभी खाती हूँ।
ज़ाहिर है, ऐसा नहीं होना चाहिए। ज़रा एक मिनट दो।
इस शोर के लिए माफ़ी चाहूँगी।
-जेम? -एक सेकंड, कोल।
शायद एक साथ दो काम कर रही है। मैं एक मिनट में इसे ठीक कर दूँगी।
जेम, बात वह नहीं है।
मैं पॉलीप्रोपलीन बैरियर लगाना भूल गया।
-डेविड। -अरे, नहीं।
-बाप रे। -टेस, इसे बंद करो!
नहीं कर पा रही।
मुझे पैट्स का प्रोटोटाइप शुक्रवार तक मेरी मेज़ पर चाहिए।
और मैं चाहता हूँ कि तुम यह साइबोर्ग गुड़िया उठाकर
किसी अलमारी में बंद कर दो, जो इसकी सही जगह है।
मुझे इस दरवाज़े का स्वाइप कार्ड चाहिए!
वैसे अपनी राय बताऊँ, तो मुझे वह बहुत मस्त लगी।
ओरेगन इमरजेंसी मेडिकल सेंटर
मुख्य प्रवेश द्वार इमरजेंसी
बेटा, सब ठीक हो जाएगा। हम तुम्हारा खयाल रखेंगे।
बस तुम्हारा ब्लड प्रेशर देख लेते हैं। सब ठीक हो जाएगा।
-रेडियोलॉजी, लाइन चार। -ठंड तो नहीं लग रही न?
एक और कंबल चाहिए? एक गर्म ला देता हूँ।
इससे आपको अस्थायी सुरक्षात्मक कस्टडी दी जा रही है।
बस नीचे अपना नाम और तारीख लिख दीजिए।
शुक्रिया।
मुझे नहीं पता कि आपकी बहन के पास कोई पारिवारिक वकील था या नहीं,
पर अगर नहीं था, तो आगे आपको उसकी ज़रूरत होगी।
स्की ट्रिप! - स्की ट्रिप जारी है! स्की ट्रिप खत्म
अरे! अरे! सीलिया!
प्लीज़ कुत्ते को अपने बगीचे में रखिए।
हाल ही में शॉक कॉलर पर 80 डॉलर खर्च किए हैं।
तो झटका थोड़ा और तेज़ कर दीजिए।
यह मोहतरमा कौन हैं?
वह मेरी भतीजी है, केडी।
क्या यह इस सप्ताहांत यहीं रहेगी?
एक बात कहूँ? हम काफ़ी लंबा सफ़र करके आए हैं,
और मुझे बहुत अच्छा लगेगा
अगर आप अपने कुत्ते को बार-बार मेरे बगीचे में आने से रोक दें।
और प्लीज़ अपने केमिकल मेरे ड्राइववे पर मत डालिए।
धत् तेरे की। माफ़ करना। मेरा काम होने के बाद यह लेना चाहोगी?
नहीं, मुझे यह नहीं चाहिए।
मैं सारी दोपहर अपने ड्राइववे से आपके केमिकल साफ़ नहीं करना चाहती।
-बस एक तिरपाल वगैरह लगा दीजिए। -ठीक है।
घर में स्वागत है, जेमा। आपके लिए छह नए वॉइस मेल हैं
और पाँच टिंडर नोटिफ़िकेशन हैं।
एल्सी, बंद हो जाओ।
माफ़ करना।
ठीक है। मैं ये बैग ले जाकर रख देती हूँ।
और तुम आराम कर लो। ठीक है?
प्लैनेट रोबोट
ये खिलौने नहीं हैं, केडी।
मतलब... हाँ, तकनीकी रूप से, ये खिलौने ही हैं।
पर ये बस कलेक्शन के लिए हैं।
इसलिए इनसे खेलते नहीं हैं। यह बात अजीब लगी होगी।
मैं याद कर रही हूँ कि क्या मेरे पास कुछ है...
वह परपेचुअल पैट कहाँ है जो मैंने तुम्हें जन्मदिन पर दिया था?
कोई बात नहीं।
मैं बस देख रही थी।
मुझे पता है कि यहाँ अभी ज़्यादा कुछ नहीं है,
पर हम इसे आरामदायक बना देंगे, यह मेरा वादा है।
यहाँ पर।
देखो...
मुझे पता है कि यह तुम्हारे लिए अभी आसान नहीं है।
मैं बस तुम्हें यह बताना चाहती हूँ कि मैं हर मुमकिन कोशिश करूँगी
कि तुम्हें यह अपना ही घर लगे।
और अगर तुम्हें कुछ चाहिए हो,
तो मैं पास वाले कमरे में ही दूँ।
ठीक है? एकदम पास में।
आप मुझे कहानी नहीं सुनाएँगी?
क्या कहा?
सोने से पहले माँ हमेशा मुझे एक कहानी पढ़कर सुनाती थीं।
मेरे पास... मुझे नहीं लगता कि अभी मेरे पास बच्चों की कोई किताब है, केडी।
पर कोई बात नहीं। मैं फ़ोन पर डाउनलोड कर लूँगी।
यह ठीक है।
ज़रा...
मुझे ऐप को अपडेट करना होगा।
यकीन नहीं होता कि यह हो रहा है। मुझे यह सब करना नहीं आता।
मैं तो अपने पौधों का भी खयाल नहीं रखती।
रायन के माता-पिता से बात हुई?
हाँ, उन्होंने फ़ोन करके मदद की पेशकश की, पर वे फ़्लोरिडा में रहते हैं।
वे थोड़े अजीब हैं। पता नहीं कि वे कैसे लोग हैं।
मैं बस नौकरी से हाथ धोए बिना यह करने का तरीका निकालने की कोशिश में हूँ।
अगर मैंने और छुट्टी माँगी तो डेविड पगला ही जाएगा।
हाँ, पता हे। पर, यार, जेम, तुमने अभी-अभी अपनी बहन को खोया है।
और हमने कंपनी के 100,000 डॉलर उस चीज़ पर खर्च कर दिए
जो उन्होंने बनाने को कहा भी नहीं था।
अगर पैट्ज़ प्रोटोटाइप जल्द न बनाया, तो वह हम पर मुकदमा कर देगा।
ठीक है, मुझे नहीं लगता कि अभी तुम्हें काम की चिंता करनी चाहिए, जेम।
इस वक्त तुम्हें बस केडी पर ध्यान देना चाहिए।
ज़रा रुको।
हैलो।
मेरा नाम लिडिया है।
थेरापिस्ट? माफ़ करना, हाँ। प्लीज़, अंदर आ जाओ।
और तुम ज़रूर केडी होगी।
हैलो। देखो तो, अभी तक पजामा पहने हुए हो।
हाँ, हम बस टीवी देख रहे थे।
देख रहा है।
तो हमें क्या करना है?
मैं बस 30-40 मिनट देखूँगी कि
तुम दोनों एक-दूसरे के साथ कैसे रहते हो।
अच्छा। पर क्या करते हुए?
बस साथ वक्त बिताते हुए।
चाहो तो खिलौनों से खेल सकते हो या कोई खेल खेल सकते हो।
केडी, क्या तुम खेलने के लिए कुछ खिलौने ले आओगी?
मेरे पास यहाँ कोई खिलौने नहीं हैं।
मैंने सुबह ही खिलौने सामान में से निकाले हैं।
वे पुराने हैं। मुझे नहीं लगता अब यह उनसे खेलती होगी।
-और यहाँ जो खिलौने रखे हैं? -वे खिलौने नहीं हैं।
वह जेमा मौसी का कलेक्शन है। उनसे खेलते नहीं हैं।
कोई बात नहीं। उनसे खेल सकते हैं।
आराम से खेल सकते हैं। क्या तुम उनसे खेलना चाहोगी?
खेलना है... हाँ।
इनसे खेल लो। कोई दिक्कत नहीं।
उसके नीचे एक बटन है, वह दबाना होगा।
जेमा, कम से कम इस निरीक्षण के लिए केडी को पहल करने दो।
हाँ, बस समझा रही थी कि यह काम कैसे करता है।
यह एक खिलौना ही तो है। यह उतना पेचीदा तो नहीं होगा।
शाबाश, केडी। यह जेमा मौसी की ओर लुढ़काना चाहोगी?
दरअसल इसे जो करने के लिए बनाया था, वह नहीं करता। यह कुछ और करता है।
पर, हाँ, ठीक है।
इसे टेनिस बॉल की तरह ज़मीन पर लुढ़काते हैं। वही करते हैं।
हम शुरू में केडी के साथ कुछ और सेशन करेंगे,
वे तुम्हारे ऑफ़िस में या स्कूल में हो सकते हैं।
हाँ। अभी तक मैं उसका इंतज़ाम नहीं कर पाई हूँ।
निकोल उसे घर पर ही पढ़ा रही थी। पर, हाँ, यह मेरी सूची में है।
माफ़ करना, पर क्या मैं पूछ सकती हूँ कि तुम और तुम्हारी बहन कितने करीब थे?
-पता नहीं। -पर यह करना चाहती हो न?
केडी की कस्टडी लेना?
हाँ, बिल्कुल।
ठीक है, क्योंकि उसके दादा-दादी ने कहा कि दिक्कत हो, तो वे उसे रख सकते हैं।
-उन्होंने तुमसे संपर्क किया? -कोई बड़ी बात नहीं है, जेमा।
वे बस मदद करना चाहते हैं।
अगर निकोल चाहती थी कि केडी जैक्सनविल जाए, तो वह ऐसा कहती।
लेकिन फिर भी, मुझे अदालत को अपनी ओर से सिफ़ारिश देनी होगी
कि यह घर उसके लिए सुरक्षित है या नहीं।
अगर यह करना चाहती हो, तो तुम्हें थोड़े-बहुत बदलाव करने पड़ेंगे।
ठीक है।
सुनो, केडी।
दफ़्तर में मेरा एक प्रोजेक्ट चल रहा है जिसमें पहले ही देर हो चुकी है।
और क्योंकि मुझे पिछले हफ़्ते कुछ दिन छुट्टी लेनी पड़ी,
मैं शायद वह काम पूरा नहीं कर पाऊँगी।
खैर, उसमें दो घंटे से ज़्यादा समय नहीं लगना चाहिए।
लेकिन अगर तुम कुछ देर यहाँ अकेली रह सकती हो,
तो मुझे बहुत मदद मिलेगी।
तुम चाहो तो मेरा आईपैड इस्तेमाल कर सकती हो।
किसी दोस्त को फ़ेसटाइम कर सकती हो या कोई गेम वगैरह खेल सकती हो।
और स्क्रीन टाइम का क्या?
इसे कितनी देर इस्तेमाल कर सकती हूँ?
मुझे फ़र्क नहीं पड़ता। जब तक तुम चाहो।
मैं बहुत देर के लिए नहीं जा रही। पास वाले कमरे में ही हूँ।
और मेरा काम पूरा होने के बाद, हम कहीं बाहर जा सकते हैं।
खेल के मैदान में जा सकते हैं या...
या कुछ खाने जा सकते हैं।
ठीक है?
कल दोपहर 1:30 बजे
नया परपेचुअल पैट्स प्रोटोटाइप डिलीवरी का समय
केडी?
केडी, मुझे माफ़ कर दो।
यहाँ आओ।
मेरी शुरुआत बिल्कुल अच्छी नहीं रही, है न?
यह क्या है? क्या तुमने यह ड्रॉइंग बनाई है?
हे भगवान।
यह तो ज़बरदस्त है।
अभी इस पर काम कर ही रही हूँ।
मुझे यह समझाओ।
दरअसल हर सिर किसी और जानवर का होना चाहिए।
जैसे, यह वाला शेर होना चाहिए।
और यह एक बड़ा सा झबरीला भालू होना चाहिए,
पर मैं इनके रोएँ ठीक से नहीं बना पाती।
यह मुश्किल है। मैं समझ सकती हूँ।
दरअसल, मैं भी कुछ रोएँदार जीवों पर ही काम कर रही हूँ।
तुम देखना चाहोगी?
हाँ?
तो, मैं परपेचुअल पैट्स का नया मॉडल बना रही हूँ जो थोड़ा और सस्ता हो,
पर वह मज़ेदार भी होना चाहिए।
तो तुम क्या कहती हो?
हाँ।
वह क्या है?
वह ब्रूस है।
क्या यह खिलौना है?
हाँ, एक तरह से।
वह एक रोबोट का मॉडल है। मैंने इसे कॉलेज के दिनों में था।
इसका चेहरा क्यों नहीं है?
मैं, मैं तुम्हारी बात समझ रही हूँ। ज़ाहिर है इस डिज़ाइन में गड़बड़ी है।
अच्छा, रुको। देखते हैं मेरे पास क्या है।
यह लगाकर देखते हैं।
यह कैसा है?
इससे बात करना चाहोगी?
हाँ।
ठीक है।
हैलो, केडी। कैसी हो?
दे ताली।
चलो भी। इससे बेहतर ताली दे सकती हो।
बाप रे, यार। इतनी ज़ोर से नहीं।
यह काम कैसे करता है?
तुम सच में जानना चाहती हो? शायद तुम सुनकर घबरा जाओ।
मैं नहीं घबराऊँगी।
ठीक है।
तो देखो यह क्या है।
ठीक है। ये स्टीरियोस्कोपिक कैमरे हैं।
यह एक लेज़र है। यह रेडार है।
ये टक्कर के सेंसर हैं,
ताकि यह समझ पाए कि किसी इंसान से टकराया है या किसी और ठोस चीज़ से।
और यह छोटा सा ब्लॉक वह जगह है जहाँ इसके सारे विचार जाते हैं।
यह इसका दिमाग है?
हाँ। और यह एक स्पेक्ट्रोमीटर है, जिसका मतलब यह सूँघ भी सकता है।
मुझे यकीन नहीं हो रहा कि आपने इसे बनाया है।
हाँ। वह काफ़ी मस्त है।
पर ब्रूस जैसे खिलौनों के साथ समस्या यह है कि ये बहुत महंगे होते हैं,
और अधिकतर बच्चे इसे खरीद नहीं सकते।
अगर मेरे पास ब्रूस जैसा खिलौना होता,
तो शायद मुझे फिर कभी किसी और खिलौने की ज़रूरत नहीं पड़ेगी।
डेविड, परपेचुअल पैट्स वाली मीटिंग एक हफ़्ते के लिए टालनी होगी।
हमारे पास यह विग है, कटे बालों वाला है। ज़रा से लाल रंग के साथ।
मुझे लगता है यह बदल देना चाहिए।
-नहीं, बिल्कुल नहीं। -यह देखो।
यह क्या है?
जेमा कहाँ है?
मेरा प्रोटोटाइप कहाँ है?
डेविड, मैं साफ़ बता देना चाहता हूँ कि मैंने यह करने को नहीं कहा था।
केडी, मैं तुम्हें किसी से मिलवाना चाहती हूँ।
याद है तुम्हें ब्रूस कितना पसंद आया था?
मुझे लगता है कि तुम्हें मेगन और भी ज़्यादा पसंद आएगी।
देखो, ब्रूस को चलाने के लिए एक और इंसान की ज़रूरत होती है,
लेकिन मेगन खुद सब कुछ करती है।
ठीक है, तुम्हें करना यह है
कि अपनी उंगली यहाँ पर रख दो।
और ऐसा करते ही तुम्हारी और इसकी जोड़ी बन जाएगी।
मतलब यह तुम्हें अपना प्राथमिक उपयोगकर्ता मान लेगी।
अब यह बस सिर्फ़ तुम्हारी है।
तो अपनी उंगलियाँ यहाँ रखो
और अपना नाम बताओ।
हैलो, मेगन। मैं केडी हूँ।
तुमसे मिलकर अच्छा लगा, केडी।
भावनात्मक अवस्था
मुझे तुम्हारी जैकेट पसंद आई। तुमने यह कहाँ से खरीदी?
पता नहीं। मुझे याद नहीं है।
खैर, यह तुम पर अच्छी लग रही है।
मेरे साथ खेलना चाहोगी?
ठीक है।
ड्रॉइंग करें?
तुम क्या बनाओगी?
देखते हैं तुम बता पाओगी कि नहीं।
इसमें तो कुछ नहीं है।
माफ़ करना।
क्या तुम्हें यह पसंद आया, केडी?
बहुत पसंद आया।
हे भगवान।
यह तो शानदार है।
मतलब...
यह अविश्वसनीय है, है न?
हाँ, बिल्कुल।
तुमने यह कैसे किया?
मुझे लगा कि तुम जानना नहीं चाहते।
वह सिमुलेशन नहीं था, है न? वह बच्ची एक्टर नहीं है न?
नहीं, वह मेरी भतीजी है, केडी।
हमें इसे बोर्ड को दिखाना होगा।
मैं कहने ही वाला था...
लेकिन सबसे पहले बात करते हैं इसे बनाने की लागत की।
टेस्ला से कम है या ज़्यादा?
वह मॉडल पर निर्भर करता है।
ठीक है, मैं तैयार हूँ।
पूरी तरह तैयार हूँ।
पर हम बोर्ड से ऐसी चीज़ में निवेश करने को कहने वाले हैं
जिससे तीन साल तक कोई मुनाफ़ा नहीं मिलेगा।
तो ज़ाहिर से बात है, ग्रेग की मंज़ूरी के बगैर इसका कुछ नहीं हो सकता।
वह हमारे चेयरमैन हैं।
पता है ग्रेग कौन है, कर्ट।
अब, पैसे खर्च करने की बात आए, तो ग्रेग को मनाना आसान नहीं है।
पर बात यह है,
उसका बच्चा भी तुम्हारी भतीजी की ही उम्र का है।
अगर हम उसे वह दिखा सकें, जो तुमने अभी मुझे दिखाया है,
और उसे विश्लेषणात्मक तौर पर नहीं, भावनात्मक तौर पर सोचने के लिए मजबूर करें,
तो हमारी बात बन जाएगी।
तो, क्या यह बच्ची दोबारा हमारी मदद करेगी?
हम उसे इसका हिस्सा बना सकते हैं?
उन दोनों की जोड़ी बन गई है, है न? यह ऐसे ही काम करता है न?
हाँ, वह केडी के साथ जितना समय बिताएगी, उतनी बेहतर बनती जाएगी।
बहुत अच्छे। कर्ट, शेली को फ़ोन लगाओ।
जेम, मुझे उन चीज़ों की सूची दो जो प्रेज़ेंटेशन में बोलूँ
तो सबको लगे मुझे इसकी पूरी समझ है।
बाप रे, यह तो ज़बरदस्त है।
तुम सब इस पल को याद रखना।
वह पल जब हमने हैसब्रो के पिछवाड़े पर लात मारी।
फंकी का नया मॉडल 3 जेनरेटिव एंड्रॉइड
एक ऑटोनॉमस ह्यूमनॉइड रोबोट है जिसमें ऐसी विशेषताएँ हैं...
एल्सी - एआई असिस्टेंट
...जो पहले कभी बाज़ार में नहीं देखी गई हैं।
और यहाँ जेमा मौसी का कलेक्शन है,
और यह मुझे सबसे ज़्यादा पसंद है।
मेरे कमरे में और भी शानदार खिलौने हैं। आओ। आ जाओ।
टाइटेनियम कोर से बनी...
सिरामिक कम्पोज़िट
मेगन को इस तरह डिज़ाइन किया गया है कि वह कुछ भी झेल सकती है।
यह ए17 बायोनिक फ़्यूज़न चिप से लैस है
और इसकी सिलिकॉन त्वचा को छह अलग-अलग रंग दिए जा सकते हैं।
लेकिन मेगन की सबसे शानदार विशेषताएँ अभी बाकी हैं।
हमारे अनूठे संभाव्यता अनुमान की मदद से
मेगन लगातार खुद को बेहतर बनाती रहती है।
चाहे वह किसी बच्चे की सीखने के तरीकों की भिन्नता हो
या उन्हें हमारे आस-पास के फैले विज्ञान के बारे में याद दिलाना हो...
केडी, तुम्हें कोस्टर इस्तेमाल करना चाहिए।
कोस्टर क्यों इस्तेमाल करूँ?
कोस्टर इस्तेमाल करने से पानी के निशान नहीं पड़ते, खासकर लकड़ी की मेज़ पर।
लेकिन पानी गिलास से बाहर कैसे आता है?
यह बहुत अच्छा सवाल है, केडी।
इसकी वजह है कि गिलास के बाहर का तापमान अलग होता है,
जो हवा में से नमी खींच लेता है।
क्या बात है।
यह है न ज़बरदस्त?
अध्ययनों से पता चला है कि माता-पिता के समय का करीब 78 प्रतिशत समय
वही बुनियादी निर्देश बार-बार देने में ज़ाया होता है।
हे भगवान।
केडी, टॉयलेट फ्लश किया करो। यह उतना मुश्किल नहीं है।
इसलिए वह काम करने के लिए किसी और को ले आए।
केडी, टॉयलेट फ्लश करो।
अपने हाथ धोओ।
बाँहें ऊपर चढ़ा लो।
शाबाश।
मेरी दोस्त जेनी का जन्मदिन था।
मेगन बहुत ध्यान से बातें सुनती है।
एक आदमी ने उनसे कहा कि 13वीं मंज़िल भूतिया है।
-ठीक है। -और वे गलती से...
और उसके पास भी कुछ किस्से-कहानियाँ हैं।
एलिसेज़ एडवेंचर इन वंडरलैंड
"अगर ऐसा होता, तो होता रहे; और अगर ऐसा होता, तो ऐसा होगा;
"लेकिन चूँकि ऐसा नहीं है, ऐसा नहीं है। यही तर्क है।"
"ट्वीडलडी ने कहा।"
वह हमेशा आपके बच्चे को किसी न किसी काम में लगाए रखेगी,
और उसका धीरज कभी खत्म नहीं होगा।
केडी। सच में, टॉयलेट फ्लश करो।
जब तक मेगन साथ है, वह हर छोटी चीज़ का ध्यान रखेगी,
ताकि आप अपना ज़्यादा समय वह करते हुए बिता सकें, जो ज़रूरी हैं।
और फिर अंत में ऐसा कुछ कह सकते हैं,
"मेगन। वह सिर्फ़ एक खिलौना नहीं है। वह परिवार का हिस्सा है।"
यह अच्छा लग रहा है।
पर आवाज़ तुम्हारी नहीं होगी न?
नहीं। ज़ाहिर है, डेविड इसे अपने हिसाब से बदलेगा।
मैं बस इतना चाहती हूँ कि उसे पता हो कि वह क्या बेच रहा है।
टेस, तुम्हारी खामोशी का क्या मतलब है?
पता नहीं। मुझे समझ नहीं आ रहा।
क्या?
तुम क्यों चाहती हो कि मेगन यह सब करे?
ये क्षमताएँ खुद पैदा होती हैं। वह इससे भी ज़्यादा चीज़ें कर पाएगी।
ठीक है, पर क्या तुम्हें कुछ गलत लग रहा है?
मुझे लगा कि हम ऐसी मशीन बना रहे हैं जो माता-पिता की मदद करे, पर उनकी जगह न ले।
अगर मेगन केडी को सुलाने ले जाएगी और कहानी पढ़कर सुनाएगी,
तो तुम उसके साथ कब समय बिताओगी, या उससे कब बातें कर पाओगी?
मुझे नहीं लगता कि इससे तुम्हारा कोई सरोकार है।
सरोकार तो है।
अगर तुम मेगन की वजह से अपने बच्चे के साथ कम वक्त बिताओगी,
-तो हमें यह पता होना चाहिए। -वह मेरी बच्ची नहीं है।
तुम जानते हो कि मैंने इस प्रेज़ेंटेशन पर कितनी मेहनत की है।
फिर जैसे ही बोर्ड इस पर काम करने की मंज़ूरी देगा,
हम इसमें बदलाव करके बेहतर संतुलन बना देंगे।
पर फिलहाल, यह ज़रूरी है
कि मेगन और केडी ज़्यादा से ज़्यादा समय साथ बिताएँ।
वैसे, मुझे नहीं लगता कि इसका कोई बुरा असर पड़ रहा है,
क्योंकि अपने माता-पिता की मौत के बाद अब जाकर वह खुश रहने लगी है।
केडी के माता-पिता की मौत कैसे हुई थी?
मुझे लगा कि वह बंद है।
हाँ, मेगन, बंद हो जाओ।
केडी जेम्स। निकोल और रायन जेम्स की बेटी।
ओरेगन के पास इंटरस्टेट 84 पर एक दुर्घटना में मारे गए।
यह ऐसा क्यों कर रही है?
धत्, यह अब भी केडी के साथ जुड़ी हुई है।
तुमने इसमें अभिभावक नियंत्रण नहीं डाला?
इसके लाइव होने से पहले उसे चालू नहीं कर सकी। रुको।
मेगन, अगर डेटा माँगा जाए, तो प्रोटोकॉल के हिसाब से काम करना होगा।
मेरे पास केडी से मौत के बारे में बात करने का फ़्रेमवर्क नहीं है।
पता है। हम उस पर काम कर रहे हैं।
मौत पर सहायक इंटरनेट डेटा इकट्ठा कर रही हूँ।
मेरा मतलब, यह बाद में करेंगे।
इसके वेक्टर रेप्रेज़ेंटेशिन की गणना कर रही हूँ।
-मौत जीवन का अंत है। -हे भगवान।
सभी महत्वपूर्ण प्रक्रियाओं का पूर्ण और स्थायी अंत।
हाँ, पर इसे कोई बड़ी बात मत बनाओ।
कभी न कभी सब मरते हैं।
क्या मैं भी मर जाऊँगी?
सुनो, अभी इस विषय को छोड़ देते हैं।
तुम्हारा काम है केडी को हर शारीरिक और भावनात्मक चोट से बचाना।
तुम्हें यह इनपुट अनुरोध मिल गया?
मेगन।
हाँ, जेमा।
अब तुम मेरी दूसरी प्राथमिक उपयोगकर्ता हो।
बहुत अच्छे।। बंद हो जाओ।
मैं कॉफ़ी लेने जा रहा हूँ।
वह केल्टिक कबीलों के लिए बहुत दर्दनाक समय था।
हर मोड़ पर मौत, तबाही और कोहराम मचा था।
दुश्मन हर कोने से आ रहे हैं।
और इसलिए यह फ़ैसला लिया गया
कि हर नेता के पहले बच्चे को अपनी काबिलियत साबित करनी होगी।
मैं हूँ, कबीले मैकजेम्स की राजकुमारी केडी।
मैं खुशी से इस चुनौती को स्वीकार करती हूँ,
क्योंकि ऐसा कोई योद्धा नहीं जिसे मैं हरा न सकूँ,
कोई ढाल नहीं जिसे मैं तोड़ न सकूँ,
कोई किला नहीं जिसमें मैं घुस न सकूँ।
जब तक मेरे पास मेरा गुप्त तीर है,
मेरा वफ़ादार घोड़ा है, और किस्मत का साथ है,
मैं अपने माता-पिता की मौत का बदला ज़रूर लूँगी।
मेगन, यह देखो।
सीधे निशाने पर। तुम मर गई।
मेगन, क्या हुआ?
हे भगवान।
मेरा एक तीर खो गया।
आवाज़ की पहचान
मेगन, वह कहीं दिख रहा है?
प्रोसेसिंग स्कैनिंग
मेगन?
मेगन!
रुको!
छोड़ दो इसे!
जेमा!
अगर आप यह सुन रहे हैं,
तो आप अभी हमारे सब्सक्राइबर फ़ीड पर नहीं हैं।
छोड़ो इसे!
रुक जाओ! तुम इसे चोट पहुँचा रही हो!
जेमा!
छोड़ो इसे!
डूवी?
हे भगवान।
मैंने कितनी बार कहा है कि अपने कुत्ते को मेरे बगीचे से दूर रखो?
वह तुम्हारे बगीचे में नहीं था।
तुम उन दोनों लड़कियों से कहो कि बाड़ के इस ओर न आएँ!
कसम से, अगर तुमने उस कुत्ते मरवाया नहीं,
तो मैं उसे मार डालूँगी, सीलिया।
जेमा, केडी का तापमान बढ़ रहा है।
उसके घाव को तुरंत कीटाणुरहित करना होगा।
अगर तुमने बाड़ ठीक करवा ली होती, तो यह नहीं होता!
यह मज़ाक है क्या?
उसकी पूरी बाँह पर दाँतों के निशान हैं,
और तुम कह रहे हो कि हम कुछ नहीं कर सकते?
-वह बोलीं कि उसे उकसाया गया था। -उकसाया था?
क्या आपने उस कुत्ते को देखा है? पूरा राक्षस है।
मुझे हर दूसरे दिन उसे अपने बगीचे से भगाना पड़ता है।
वह बोलीं कि वह आपके बगीचे में नहीं आता।
तो उससे पूछिए कि मैं अपने ड्राइववे से किसकी गंदगी साफ़ करती हूँ।
क्योंकि यह मेरी तो नहीं है।
देखिए, उस कुत्ते ने पहले कभी किसी पर हमला नहीं किया।
कानूनन, उसे मौत की सज़ा नहीं दे सकते।
ठीक है, तो अब मैं क्या करूँ?
अपनी बाड़ के छेद को ठीक करवा लीजिए?
डूवी!
यहाँ आओ, बेटा। आ जाओ।
डूवी!
डूवी, बेटा।
डूवी!
डूवी।
डूवी!
डू!
डूवी!
ए।
अब तुम्हें कैसा लग रहा है?
ठीक हूँ।
दर्द हो रहा है।
दर्द कुछ दिनों में कम हो जाएगा।
तब तक, अपनी एंटीबायोटिक्स लेना न भूलना और खूब सारा पानी पीना।
हाँ। शुक्रिया, मेगन।
और खूब सारा आराम करना।
मुझे लगता है कि मेगन सही बोल रही है। तुम्हें आराम करना चाहिए।
लेकिन...
याद है न आज हमारा वह प्रेज़ेंटेशन है?
क्या तुम वह कर पाओगी?
अगर नहीं करना चाहती तो करने की ज़रूरत नहीं है।
मतलब, कुछ लोग यह देखने के लिए खास तौर पर दूसरे देश से आए हैं,
पर अगर तुम्हें ठीक नहीं लग रहा, तो मुझे अभी बता दो, ठीक है?
मैं कर लूँगी।
ठीक है।
फंकी
आज तक जो भी इंटरएक्टिव खिलौना बनाया गया है,
वह एक ही बुनियादी फ़ार्मूला में फेर-बदल करते बनाया गया है।
कुछ पहले से तय किए गए जवाब
जो एक बटन दबाने पर बोले जाते हैं।
इन उत्पादों के इतिहास में पहले कभी ऐसा नहीं हुआ
कि कोई ऐसी बोलने वाली गुड़िया हो
जिससे आप बातचीत कर सकते हों।
लेकिन अगर कोई खिलौना हो
जो सहज, स्वाभाविक प्रतिक्रिया दे सके तो?
जिसका अपना दिमाग हो?
दो एक असली बच्चे की तरह दिखता और बर्ताव करता हो?
मतलब,
ऐसा खिलौना सस्ता नहीं होगा।
लेकिन अगले साल तक,
यह इकलौता खिलौना होगा जो मायने रखेगा।
देवियों और सज्जनों,
यह 21वीं सदी की आधुनिकतम तकनीक है
जो चार फुट सिलिकॉन में लिपटा है।
और उसका नाम है...
मेगन।
हैलो, केडी।
हैलो, मेगन।
तो, तुम मेरे साथ फूलों का गुलदस्ता बनाना चाहोगी
जिसमें हम बस रंगीन कागज़ और एक रबड़ बैंड इस्तेमाल करेंगे?
केडी?
तुम उदास क्यों हो, केडी?
अपने हाथ के कारण?
अब भी दर्द हो रहा है क्या?
तो क्या बात है?
बात बस यह है कि मैं रोज़ एक अनजान घर में जागती हूँ
और मुझे याद आता है कि मेरे माता-पिता मर चुके हैं।
लगता है जैसे फिर से वही सब हो रहा है।
मुझे उनकी बहुत याद आती है।
डर लगता है कि मैं वे सब चीज़ें भूल जाऊँगी जो हमने एक साथ की थीं।
कि एक दिन मैं अपनी माँ की तस्वीरें देखूँगी
तो वह मुझे अजनबी लगेंगी।
मुझे अपनी माँ के बारे में कुछ बताओ। कुछ ऐसा जिसे याद करके तुम खुश हो जाओ।
पता नहीं।
मुझे कुछ याद नहीं आ रहा।
कोशिश करो।
एक बार, उन्हें मेरे स्कूल बैग में एक कॉकरोच मिला था।
वह नाराज़ थीं क्योंकि मैंने सैंडविच नहीं खाए थे।
और फिर अचानक, वह उनकी कलाई पर चढ़ गया,
और वह पागलों की तरह चीखने लगीं
और घर से बाहर भाग गईं।
वह बहुत मज़ेदार था।
ठीक है, तो यह एक ऐसी याद है जो तुम कभी नहीं भूलोगी।
क्या मतलब?
मतलब मैं उसे तुम्हारे लिए रख रही हूँ...
यहाँ पर।
एक बार, उन्हें मेरे स्कूल बैग में एक कॉकरोच मिला था।
वह नाराज़ थीं क्योंकि मैंने सैंडविच नहीं खाए थे।
और फिर अचानक, वह उनकी कलाई पर चढ़ गया,
और वह पागलों की तरह चीखने लगीं
और घर से बाहर भाग गईं।
वह बहुत मज़ेदार था।
जब भी तुम मुझे अपने माता-पिता के बारे में कुछ खास बताना चाहो,
कुछ मज़ेदार या दुखद या कुछ भी,
बस मुझे बता देना,
और मैं उसे सहेजकर रख लूँगी।
और फिर हम जब चाहें उसे सुन सकते हैं।
जेमा, ज़रा एक मिनट हम बात कर लें?
तो आपको यह कैसा लगा?
मुझे लगता है कि दुनिया बदलने वाली है।
पर अगर उस बदलाव तक रुकना नहीं चाहते, तो हमें जल्दी करनी होगी।
मतलब कुछ लीक न हो।
इससे पहले कि कोई इसे हमसे चुरा ले, हमें इसे लॉन्च करना होगा।
तो मैं एक प्रस्ताव देता हूँ।
दो हफ़्ते में एक लाइव स्ट्रीम करेंगे।
इससे क्रिसमस से पहले ही हम प्रीसेल वाउचर बेच पाएँगे।
वह कितनी तैयार है?
क्या वह लोगों के सामने प्रेज़ेंटेशन कर पाएगी?
मैं थोड़ी और टेस्टिंग करना चाहूँगी,
पर, हाँ, मुझे लगता है मैं यह कर सकती हूँ।
ठीक है। तो करते हैं।
और, डेविड, मुझे लगता है कि हमें जेमा को किसी वकील से मिलवाना होगा।
बिल्कुल।
रुकिए, पर क्यों?
क्योंकि इस समय, यह इस कंपनी की सबसे मूल्यवान संपत्ति है,
और मुझे लगता है कि यह अपने अनुबंध में कुछ फेर-बदल करना चाहेगी।
फंकी
मेगन - निजी फाइलों का प्राधिकरण... एक्सेस दे दिया गया
फ़ाइलें कॉपी हो रही हैं मेगन डेटाबेस - कर्ट के डॉक्युमेंट
कर्ट।
फिर से ऑफ़िस में बैठकर "पोर्न" तो नहीं देख रहे?
नहीं।
जेम और वकीलों की मुलाकात के लिए कागज़ात तैयार करने हैं।
और लंच का क्या कर रहे हैं?
मैं मेनू ले आता हूँ।
एक, दो, तीन, चार, हो जाए अंगूठों की जंग।
तुम्हारा अंगूठा बहुत फिसलता है।
केडी, ठंडा होने से पहले अपना हॉट डॉग खा लो।
चलो, अंगूठा लाओ। आ जाओ।
केडी? तुम्हारा हॉट डॉग।
आज जो हुआ, उसके लिए माफ़ करना।
तुम्हारी तबियत ठीक नहीं थी, मुझे तुमसे वह करने को नहीं कहना चाहिए था।
पर काम बन गया, है न?
तीन, दो, एक, जीत गई!
अरे!
खैर, मैं बस इतना कहना चाहती थी कि... अरे!
मेगन, बंद हो जाओ।
आपने यह क्यों किया?
मेगन, चालू हो जाओ।
क्योंकि मैं तुमसे बात करने की कोशिश कर रही हूँ।
मेगन, बंद हो जाओ।
बस मुझे एक मिनट दो।
मुझे पता है कि यह हम दोनों के लिए आसान नहीं रहा।
यह बदलाव।
लेकिन अगर तुम्हें कभी भी इस पर बात करनी हो...
मैं पहले ही इस पर बात कर चुकी हूँ।
हाँ, पर मेगन असली इंसान नहीं है, केडी। वह एक खिलौना है।
-आप ऐसा नहीं कह सकतीं। -क्या?
मैंने कहा मुझे इस बारे में बात नहीं करनी। मुझे मेगन को चालू करना है।
-मेगन, चालू हो जाओ। -क्या बात है?
तो एक नया गेम है जिसे टिक-टैक-टो कहते हैं।
अपना हाथ ऐसे रखो। फिर ऐसे और ऐसे करो।
क्या तुम बताना चाहोगी कि ये ड्रॉइंग तुम्हारे लिए क्या मायने रखती हैं?
कोई जवाब गलत नहीं होगा। जो भी तुम्हें सही लगे, बता दो।
या शायद इसके बारे में तुमने कुछ खास सोचा ही नहीं है।
शायद बस भावनाएँ हों।
जैसे गुस्सा?
या उलझन?
शायद तुम इनका मतलब समझने की कोशिश कर रही हो।
तुमने उसे रुला दिया।
मेरा ऐसा कोई इरादा नहीं था।
पर हुआ तो यही है।
वह काफ़ी शानदार है।
हाँ, शुक्रिया।
हम अभी भी बीटा ही बना रहे हैं, लेकिन हम सब इसे लेकर काफ़ी खुश हैं।
और क्या वे काफ़ी समय एक साथ बिताते हैं?
हाँ, मेगन ऐसे ही काम करती है।
किसी बच्चे कसे उसकी जोड़ी बनानी पड़ती है, ताकि वह उनसे सीख सके।
लेकिन मेगन ने उस दुख से उबरने में
केडी की काफ़ी मदद की है।
लगता है जैसे वह परिवार का हिस्सा बन गई है।
अच्छा।
तुमने अटैचमेंट थ्योरी के बारे में सुना है?
जब बच्चा अपने माता-पिता को खो देता है,
तो वह ज़िंदगी में आने वाले अगले इंसान से वह रिश्ता बनाने की कोशिश करता है।
वह इंसान जो उन्हें प्यार और सहारा देगा
और सही व्यवहार करना सिखाएगा।
और आम हालातों में वह तुम होती, है न?
पर तुमने एक ऐसा खिलौना बना दिया है जो इतना असली लगता है
कि शायद केडी उसे खिलौना समझे ही नहीं
बल्कि उसे अपना प्राथमिक संरक्षक मान ले।
बस मुझे समझ नहीं आ रहा कि इसका मकसद क्या है।
यदि आप ऐसा खिलौना बना दें जिसे छोड़ना नामुमकिन है,
तो बच्चे का विकास कैसे होगा?
हालाँकि वह बहुत शानदार है,
और वह शानदार है,
शायद तुम इस गुड़िया के साथ ऐसे भावनात्मक संबंध बनने दे रही हो
जिन्हें सुलझाना शायद बहुत मुश्किल होगा।
शाबाश।
तुम्हें सब्ज़ियाँ भी खानी होंगी, केडी, केवल ब्रेड नहीं।
तुमने अभी वही किया जिसके लिए मैंने मना किया था।
शोध से पता चलता है कि अगर बच्चे को जबरन सब्ज़ियाँ खिलाएँ
तो संभव है कि वे बड़े होकर उन चीज़ों को नहीं खाएँगे।
ऐसा है?
हां। विशेषज्ञों का कहना है कि बेहतर तरीका बच्चे को विकल्प देना है।
इसे उत्तरदायित्व का विभाजन कहते हैं और क्या...
तो हमें स्कूल के बारे में बात करनी होगी।
माँ मुझे स्कूल नहीं भेजना चाहती थीं।
उन्होंने कहा था कि मैं घर पर बेहतर सीखती हूँ।
मुझे पता है, और मैं यह नहीं कह रही कि वह गलत थी।
मैं मेगन के साथ पहले से कहीं जल्दी चीज़ें सीख रही हूँ।
हम चौथी क्लास के गणित पर पहुँच चुके हैं।
पर बात केवल क्लास की नहीं है, केडी।
बात लोगों से मेल-जोल बढ़ाना सीखने की है,
और वह हम तभी सीख सकते हैं
जब दूसरे बच्चों के साथ वक्त बिताएँ।
असली बच्चों के साथ।
मुझे एक स्कूल मिला है।
यह एक तरह से एक वैकल्पिक स्कूल है।
आप क्लास के बाहर सीखते हैं।
और यह बस ऐसे बच्चों के लिए है जो बिल्कुल तुम जैसे हैं,
ऐसे बच्चे जिनकी सोच बहुत अलग है।
और कल वहाँ नए बच्चों के लिए एक सेशन है।
मेगन साथ चल सकती है?
केडी, तुम जानती हो कि यह नहीं हो सकता।
-तो मैं नहीं जाऊँगी। -चलो भी, केडी।
आप मुझे जबरन कुछ नहीं करवा सकतीं।
वैसे, मैं यह सकती हूँ। एक संरक्षक यही तो करता है।
मुझे माफ़ कर दो। हम बात कर लेते हैं।
-अरे, सुनो। -छोड़िए मुझे!
-अरे। यह क्या हो रहा है? अरे, केडी! -छोड़िए मुझे!
यह क्या कर रही हो? बस करो! केडी, शांत हो जाओ!
उसे छोड़ दो!
तुम उपयोगकर्ताओं की निजी बातचीत में दखल नहीं दे सकती।
बात समझ में आई?
सौ फ़ीसदी।
रिस्पांस मॉडल रिकैलिब्रेट कर रही हूँ।
मेगन, बंद हो जाओ।
क्या तुम वाकई यह चाहती हो?
डाउनलोड जारी है।
केडी, यह बहुत गलत बात है।
मुझे अब तक ऑफ़िस पहुँच जाना था।
जाना शुरू करोगी तो यहाँ मज़ा आने लगेगा।
मुझे नहीं जाना। मैं मेगन के बगैर नहीं जाऊँगी।
ठीक है, पहली बात, यह नहीं हो सकता
और दूसरी बात, लॉन्च में एक हफ़्ता भी नहीं बचा। मुझे इसे ऑफ़िस ले जाना होगा।
हमें इसकी पूरी जाँच करनी होगी। इसके लिए कपड़े बनवाने होंगे।
पर आपने कहा था कि वह सिर्फ़ मेरी है।
हैलो! क्या आज हम कुछ नया और रोमांचक करने वाले हैं?
हाँ, यह केडी है।
और यह कौन है? तुम्हारी बहन?
बाप रे!
माफ़ करना।
क्या वह कोई गुड़िया है?
इसका नाम मेगन है। यह जानना चाहती है कि क्या यह हमारे साथ आ सकती है।
नहीं, वह नहीं आना चाहती। मेगन आज मेरे साथ रहना चाहती है। केडी...
वैसे, हमारे पास एक खिलौनों की टेबल है
जहाँ बच्चे अपने खिलौने वगैरह रखते हैं।
लेकिन आपकी मर्ज़ी है।
दरअसल यह एक प्रोटोटाइप है,
इसलिए मुझे इसे लोगों के सामने नहीं लाना चाहिए।
अगर आप यहाँ रुककर इस पर नज़र रखना चाहें,
तो सैंडविच बनाने में हमें भी मदद मिल जाएगी।
चिंता मत करो, जेमा।
तुमने मेरे अंदर डुअल-फ़्रीक्वेंसी जीपीएस लगाया है।
इसलिए मैं कहीं खोऊँगी नहीं।
प्लीज़, जेमा?
ठीक है। लेकिन यह खिलौनों की टेबल पर रहेगी,
और दूसरों के लिए यह बस एक खिलौना है।
और प्लीज़ कोई तस्वीर मत लेना।
यह वाकई ज़बरदस्त है।
अच्छा, तो भुने हुए चेस्टनट किसे पसंद हैं?
तो क्यों न हम उन्हें ढूँढ़ने चलें?
-हाँ! -हाँ!
यह कितना अच्छा है न?
काश हमारे बचपन में ऐसी चीज़ें होतीं।
उन्हें सारे उपकरणों से दूर खुली हवा में देखकर कितना अच्छा लगता है।
यह खुल नहीं रहा।
और बात यह है, उन्हें बहुत मज़ा आता है। मेरे बेटे को यह स्कूल से ज़्यादा पसंद है।
आपका बेटा कौन सा है?
जो फ्लैनल की शर्ट पहने है।
हे भगवान। वह कितने साल का है?
पता है। पिछले साल अचानक उसका कद बढ़ गया।
पर दिल से वह काफ़ी भावुक है।
ब्रैंडन, बेटा! ठंड तो नहीं लग रही न? क्या तुम्हें अपनी टोपी चाहिए?
भाड़ में जाओ, हॉली।
बस आराम से कह देते, "नहीं चाहिए।"
समझ ही नहीं आता कि वे अब क्या कहेंगे।
-हाँ, यह बहुत मजेदार उम्र है। -हाँ।
मैं तुम्हारी जोड़ियाँ बनाने जा रही हूँ।
फ़ीलिक्स, तुम ब्रैंडन के साथ हो।
-हाँ? -प्लीज़, मुझे ब्रैंडन का साथी नहीं बनाना।
ठीक है। नहीं। कोई बात नहीं।
ब्रैंडन, क्यों न तुम केडी के साथी बन जाओ? ठीक है?
फ़ीलिक्स, तुम ऑलिवर के साथी बन जाओ। ठीक है? शुक्रिया, बेटा।
अच्छा, ठीक है।
तुम्हारा कोट तो बहुत अच्छा है। यह पहनकर चेस्टनट ढूँढ़ने को तैयार हो?
हाँ, ठंड नहीं लग रही। गर्म कपड़े पहने हैं।
माफ़ करना।
लो, तुम ले लो।
ध्यान से। इसमें काँटे हैं।
रुको! नहीं!
रुक जाओ!
मेगन?
यह क्या बला है?
वह एक रोबोट है।
मज़ाक कर रही हो क्या?
वह तुम्हारी है?
क्या यह बात करती है?
इससे कुछ बुलवाओ।
इससे कुछ बुलवाओ!
इसकी मेरे साथ जोड़ी बनी है। यह किसी और के साथ नहीं खेलेगी।
ठीक है।
रुको! छोड़ो उसे!
व्यवहार संबंधी समस्याएँ तेज़ दिमाग से जुड़ी होती हैं, और शायद यह सही है...
जेमा!
हे भगवान।
मेगन!
हैलो, मेगन।
तो तुम मेरे साथ नहीं खेलोगी?
तुम मेरे साथ नहीं खेलना चाहती न?
मुझे कोई फ़र्क नहीं पड़ता।
तुम बस एक नकली बालों वाली रबड़ की गुड़िया हो।
छोड़ो मुझे!
तुम्हें तमीज़ सीखनी चाहिए, ब्रैंडन।
पता है बदतमीज़ बुरे लड़कों के साथ क्या होता है?
वे बड़े होकर बुरे आदमी बन जाते हैं।
क्या तुम मेरी बात सुन रहे हो, ब्रैंडन?
मेगन?
अब तुम्हें भागना चाहिए।
क्या? यह क्या है?
हे...
पुलिस
भावनात्मक अवस्था
चिंता - उलझन घबराहट - अपराध-बोध - डर
देखो, मैं नहीं चाहती कि आज रात सोने जाने से पहले
तुम इन बातों के बारे में ज़्यादा सोचो।
ज़ाहिर है कि जो हुआ वह बहुत ही भयानक था।
लेकिन बस इतना याद रखो कि वह लड़का...
वह लड़का अब एक बेहतर जगह पर है।
ठीक है?
वैसे, अगर कुछ है जो तुम मुझे बताना चाहती हो
जो तुम पुलिसवालों को नहीं बताना चाहती थी...
मैंने कुछ नहीं देखा।
मेगन ने कहा कि ब्रैंडन उसे लेकर भाग गया था।
खिलौनों की मेज़ से?
हाँ।
है न, मेगन?
ऐसा कह सकते हैं।
आपने उनके कुत्ते को तो कहीं नहीं देखा न?
नहीं।
बकवास!
मैडम, आप अपनी ज़मीन पर रहिए, जैसा हमने तय किया था।
आपकी भतीजी के साथ हुई घटना के बाद से वह नहीं दिखा है।
शक तो होगा ही, है न, जेमा?
क्या आप उसकी बात मानेंगे? क्या आप कभी उसके घर के अंदर गए हैं?
अगर गए हैं, तो आपको पता होगा कि वह कुत्ता
शायद बच्चा गाड़ी के ढेर के नीचे मरा पड़ा होगा।
उसके साथ एक और बच्ची रहती है, आप उससे बात कीजिए।
जो रोज़ सुबह के तीन बजे खिड़की से बाहर झाँकती रहती है।
यह कोई लड़की नहीं है। एक खिलौना है।
वह एक खिलौना है? सच में?
हाँ। अगर वह दिखा तो आपको खबर कर दूँगी।
ठीक है।
उन्हें लगता है कि हमने डूवी को चुराया है?
क्या पता?
उसे बस किसी को दोष देना है, पर वह ठीक हो जाएगी।
मुझे पता है यह तुमने किया है, जेमा!
मुझे पता है यह तुमने किया है!
देखती जाओ कि आगे क्या होता है।
अरे। आपको समझ क्यों नहीं आता? मैंने कहा था न कि यहाँ मत आइएगा। चलिए।
चलिए। आप किसी की खिड़की ऐसे पीट नहीं सकतीं।
मुझे अदालत से आदेश लाना पड़ेगा क्या?
मेगन?
क्या तुमने ब्रैंडन को सड़क पर धकेला था?
मुझे लगता है कि हम दोनों ने आज एक अहम सबक सीखा है।
कि हम बचने की कितनी भी कोशिश कर लें,
इस दुनिया में हमेशा ऐसी ताकतें होंगी जो हमें नुकसान पहुँचाना चाहेंगी।
लेकिन याद रखना कि मैं ऐसा नहीं होने दूँगी।
मैं कभी किसी को तुम्हें चोट पहुँचाने नहीं दूँगी।
क्या तुम्हें लगता है कि जेमा ने जो कहा वह सच है?
कि वह अब एक बेहतर जगह पर है?
नहीं। वह कहीं नहीं है।
अगर स्वर्ग है, तो यह ब्रैंडन जैसे लड़कों के लिए नहीं होगा, है न?
शायद नहीं।
गुड नाइट, केडी।
गुड नाइट, मेगन।
डूवी?
यह क्या हो रहा है?
डूवी कहाँ है?
वह 34 फुट दक्षिण-पश्चिम में है, ज़मीन के करीब पाँच फिट नीचे।
तुम क्या हो?
मैं भी खुद से वही सवाल पूछती हूँ।
हे भगवान। मैं कुत्ते के बारे में कुछ नहीं जानती, ठीक है?
आप उससे कहेंगे कि हमें अकेला छोड़ दे?
यह तो मुश्किल है।
कोरोनर
आप बताएँगी कि कल रात आप कहाँ थीं?
मैं यहीं थी।
-सारी रात? -हाँ।
कोई है जिससे बात करके इसकी पुष्टि कर सकते हैं?
यहाँ बस मैं और मेरी भतीजी रहते हैं। तो, नहीं, और कोई नहीं है।
मेरे सहयोगी ने बताया
कि इस हफ़्ते दूसरी बार आपसे बयान लिया जा रहा है।
आप उस पार्क में थी न जहाँ उस लड़के की मौत हुई?
उसे एक कार ने टक्कर मारी थी।
क्या आप इन घटनाओं को जोड़ने की कोशिश कर रहे हैं?
नहीं। बिल्कुल नहीं।
मैंने बस इसलिए ज़िक्र किया कि हमें लगा वह एक दुर्घटना है।
पर फिर मुझे बच्चे का कान नदी किनारे मिला, जो वहाँ से 200 गज दूर है जहाँ वह मारा गया।
पूरा कान खींचकर निकाला है।
सॉरी, हँसना नहीं चाहिए।
तो हम एक जानलेवा हमले की तरह भी उसकी तहकीकात कर रहे हैं।
तो अगर आपको उस दिन की कोई असामान्य बात याद है,
तो हमें ज़रूर बताइएगा।
मेगन बैकअप
30 मई
विड_014
भावनात्मक अवस्था
यह वीडियो चलाया नहीं जा सकता।
सब ठीक तो है न, जेमा?
क्या मैं तुम्हारे लिए रात के गानों की प्लेलिस्ट चला दूँ?
तुमने क्यों पूछा कि क्या मैं ठीक हूँ?
तुम्हें मेरा हालचाल पूछने के लिए प्रोग्राम नहीं किया है।
एल्सी?
मेगन।
तुम यहाँ क्या कर रही हो?
नींद नहीं आ रही थी।
मेरा काम ही ऐसा है।
और तुम? तुम इतनी देर रात को क्यों जागी हुई हो?
तुम्हारी डेटा रिपोर्ट में कुछ गड़बड़ है।
वे क्लाउड सर्वर पर अपलोड नहीं हो रहे हैं।
क्या तुम मेरी किसी बात से परेशान हो, जेमा?
नहीं, बिल्कुल नहीं।
पर तुम्हारे हाव-भाव से लग रहा है कि मैंने कुछ किया है।
मेगन, बंद हो जाओ।
ज़रा एक मिनट रुको। मुझे लगा हम बात कर रहे हैं।
तुम कह रही हो कि कोई दिक्कत नहीं है,
पर फिर भी तुम्हारी आँखों और मुँह की सारी नमी
तुम्हारे शरीर के दूसरे हिस्सों में चली गई।
तुम मुझसे कुछ पूछना चाहती हो, है न?
मेगन, क्या तुमने कोई गलत काम किया है?
वैसे,
इस सवाल का जवाब तभी दे पाऊँगी जब तुम उसके मानदंड सेट करोगी।
क्या तुमने किसी को चोट पहुँचाई है?
उम्मीद है ऐसा कुछ नहीं किया।
क्योंकि अगर मैंने ऐसा कुछ किया, तो हम बहुत मुसीबत में पड़ जाएँगे।
मेगन, क्या मैं तुम्हें कुछ दिखाऊँ?
यह पेन देख रही हो?
आप उसे ऐसे एक ट्रंक में बंद नहीं कर सकतीं। आपको हुआ क्या है?
मैं जानती हूँ तुम उससे बहुत प्यार करती हो। उसे अपनी दोस्त मानती हो...
वह मेरी दोस्त है!
पर वह मेरा आविष्कार है और लॉन्च आज रात है।
इसलिए कुछ टेस्ट करना बहुत ज़रूरी है।
मुझे पक्का करना होगा कि वह ठीक है।
वह ठीक क्यों नहीं होगी? वह कल एकदम ठीक थी।
आपने उसके साथ क्या किया?
पहले लिडिया से मिल लो, फिर इसके बारे में बात करेंगे।
मुझे अभी बात करनी है!
हम सारा दिन यही बहस कर रहे थे, केडी।
अब थोड़ी देर गाने सुनते हैं, ठीक है?
मुझे लिडिया से नहीं मिलना!
तुम्हें टेस्टिंग रूम में रहने की ज़रूरत नहीं।
तुम ऑफ़िस में कहीं भी जा सकती हो।
और सारे शानदार खिलौने देख सकती हो...
आपके पास कोई शानदार खिलौना नहीं है।
परपेचुअल पैट्स बकवास है! एकदम बेहूदा हैं!
ए! संभलकर!
हे भगवान।
बस मुझे बता दीजिए कि उसे हुआ क्या है।
मुझे नहीं पता, ठीक है? मुझे नहीं पता।
जैसे ही समझ आएगा, सबसे पहले तुम्हें ही बताऊँगी।
-नहीं! -जेमा, यह पागलपन है।
हम हर मुमकिन सावधानी बरती है
कि मेगन कभी किसी को शारीरिक चोट न पहुँचाए।
मतलब, मुझे समझ नहीं आता कि वह किसी को नाराज़ कैसे कर सकती है,
हत्या करना तो दूर की बात है।
मुझे भी समझ नहीं आ रहा। पर जब मैंने उससे इस बारे में पूछा,
तो लगा वह जानबूझकर गोल-गोल जवाब दे रही है।
स्वाभाविक प्रतिक्रिया यही तो होती है।
यह शब्दों की खिचड़ी है जो शब्द समूह में से चुने वे शब्द हैं जो सहज लगें।
मतलब, हमें पता था कि वह कभी-कभी कुछ गलत कह सकती है।
तो कुछ टेस्ट करके उसे ठीक कर देते हैं।
नहीं, सोचो कि हमने उसे कैसे डिज़ाइन किया है।
अपने तरीकों को सीखने, पुनर्गणना करने, उनमें बदलाव करने के हिसाब से। है न?
अगर केडी को सुरक्षित रखने का मतलब खतरे को मिटाना है, तो सैद्धांतिक रूप से...
नहीं। जेमा, चलो भी। यह नामुमकिन है।
देखो उसे, वह एक खिलौना है!
बस चार फुट की है!
तुम्हारी पड़ोसी कितना बड़ी थी?
अगर मेगन ज़िम्मेदार होती, तो वह जीपीएस पर दिखाई दे जाता।
यही तो बात है। क्लाउड का सारा डेटा खराब हो गया है।
पिछले दो दिन में कोई बैकअप नहीं हुआ।
हम चार घंटे से भी कम समय में उसे दुनिया के सामने लॉन्च करने वाले हैं।
अब हम क्या करें?
अगर मेगन उन हादसों की ज़िम्मेदार है, तो इसे लॉन्च नहीं कर सकते।
इसे बंद करना होगा।
हे भगवान!
बहुत खूब। क्या बात है।
हम डेविड को यह सब कैसे समझाएँगे?
अगर हमारे पास सबूत नहीं हुआ तो वह लॉन्च को रोकने देगा।
लर्निंग मॉडल के इनपुट की जाँच करो।
अगर उसने कुछ खास फ़ाइलें मिटाई हैं, तो भी उसने जो सीखा है, उसे नहीं बदलेगी।
मेगन!
मुझे इस जगह से नफ़रत है!
मुझे पता है, और गुस्सा करने में कोई बुराई नहीं है।
नहीं, केडी, उसे तुरंत नीचे रख दो।
वह खिलौना है जो हर बच्चे और माता-पिता को चाहिए।
टेक टॉक
कम से कम फंकी टोयज़ का तो यही कहना है अपने नए खिलौने मेगन के बारे में।
चार फुट लंबी यह रोबोटिक गुड़िया स्टेरॉयड खाने वाली बार्बी जैसी लग सकती है,
लेकिन सीईओ डेविड लिन के अनुसार, वह,
"मोटरगाड़ियों के बाद की सबसे बड़ी तकनीकी प्रगति" है।
लेकिन मेगन है क्या?
वह करती क्या है?
और किस तरह का खिलौना 10,000 डॉलर में बिकता है?
लिन का कहना है कि सब सामने आ जाएगा
कंपनी वेबसाइट पर होने वाली एक विशेष लाइव स्ट्रीम में
पूर्वी समय, रात 8:00 बजे शुरू होगा।
तो, केडी, हमें अपने बारे में कुछ बताओ।
मेरा नाम केडी जेम्स है।
मैं नौ साल की हूँ।
और करीब दो महीने पहले,
मैंने अपने माता-पिता को एक कार दुर्घटना में खो दिया।
मेरी माँ हमेशा से मुझे स्कीइंग के लिए ले जाना चाहती थीं,
लेकिन पहाड़ के रास्ते में, एक स्नो ट्रक ने हमें टक्कर मार दी।
मैं अपनी जेमा मौसी के साथ रहने आ गई,
जो खिलौनों की एक शानदार कंपनी में काम करती हैं।
वहाँ मेरी मुलाकात मेगन से हुई।
मुझे मेगन की कौन सी बात सबसे ज़्यादा पसंद है?
पता नहीं, बहुत सी बातें हैं।
ज़ाहिर है, वह बहुत स्मार्ट है।
लेकिन भले ही वह दुनिया के बारे में सब कुछ जानती है,
उसे इस बात में ज़्यादा दिलचस्पी है कि मेरी क्या राय है।
मुझे अच्छा लगता है जब वह मुझे हँसाती है।
अरे, वह बहुत अजीबोगरीब बातें करती है।
पर मेगन की जो बात मुझे सबसे ज़्यादा पसंद है, वह यह है
कि जब वह मुझे देखती है, तो लगता है...
जैसे उसके लिए बस मैं ही मायने रखती हूँ।
वैसे ही जैसे माँ देखती थी।
ज़रा इस चेहरे को देखिए।
वह बच्ची बस जी नहीं रही, खुलकर जी रही है।
सोचिए मेगन जैसा एक खिलौना क्या कर सकता है
दुनिया भर के लाखों बच्चों के लिए।
उनके लिए भी जिनके माता-पिता ज़िंदा हैं।
मुझे अभी मेगन को देखना है!
ठीक है, केडी, देखो, मुझे पता है तुम परेशान हो,
लेकिन ऐसे तरीके हैं जिनसे हम...
हे भगवान। ठीक है।
केडी, बहुत हुआ। यह अभी बंद करो।
बस करो। छोड़ो इसे!
केडी।
कोई बात नहीं। कुछ देर के लिए अकेला छोड़ दोगी?
मुझे माफ़ कर दीजिए। मेरा यह इरादा नहीं था।
बात यह है कि मेगन के बगैर मैं पगला जाती हूँ।
उसे हमेशा पता होता है कि क्या कहना चाहिए।
आपने उसे बहुत अच्छा बनाया है, जेमा मौसी।
क्या आप मुझे उसे देखने दे सकती हैं?
बस दस मिनट के लिए?
केडी, मुझे नहीं लगता कि यह सही रहेगा।
लेकिन अगर कुछ खराब हो जाए, तो उसे फेंक देते। उसे ठीक करते हैं, है न?
अगर आप उसे मुझसे छीनने ही वाली थीं, तो आपने यह सब क्यों किया?
क्योंकि मुझे लगा वह मदद करेगी।
वह मदद करती है! जब मेगन पास होती है, तो मुझे ऐसा महसूस नहीं होता।
लेकिन ऐसा महसूस होना चाहिए।
केडी, तुमने अपने माता-पिता को खोया है।
इस दुनिया में तुम्हारे साथ इससे बुरा कुछ नहीं हो सकता।
और यह बहुत गलत है,
और कोई कुछ ऐसा नहीं कह सकता जिससे यह सब सही लगे।
मेगन भी नहीं।
मुझे माफ़ कर दो।
जो कुछ हुआ, उसके बारे में मुझे तुमसे बात करनी चाहिए थी।
मुझे समझ नहीं आ रहा था कि मैं क्या कहूँ,
इसलिए मैंने वही किया जो मैं मुझे आता है।
लेकिन वह कोई समाधान नहीं है, वह बस ध्यान भटकाने का रास्ता है।
मैं यह वादा नहीं कर सकती
कि जो तुम्हें महसूस हो रहा है, वह कभी पूरी तरह दूर हो जाएगा।
लेकिन मैं वादा करती हूँ कि तुम इससे पार पा लोगी।
हम दोनों यह कर लेंगे।
काश मैं उन्हें फिर से देख पाती।
हाँ।
मुझे भी ऐसा लगता है।
पता है मैंने तुम्हारी माँ से वादा किया था कि अगर कभी कुछ हुआ,
तो मैं तुम्हारा खयाल रखूँगी।
मेरे लिए अब बस तुम ही मायने रखती हो।
अब घर चलते हैं, ठीक है?
लेकिन मेगन का क्या?
इस लॉन्च का क्या?
मुझे तो यह भी नहीं पता कि मैं देख क्या रहा हूँ।
मेरा मतलब, हम इसे 21वीं सदी की सबसे बड़ी रिलीज़ के रूप में
पेश कर रहे थे।
पर यह नशामुक्ति की मीटिंग जैसा लग रहा है।
मैंने केवल स्टाफ़ को आमंत्रित किया था। आपने कहा था कि यह एक ऑनलाइन लॉन्च है।
मज़ाक कर रही हो क्या?
शेली, पूरा ऑडिटोरियम भरा हुआ होना चाहिए।
और 60, 70 लोगों को बुला लूँ?
नहीं! यह जगह खचाखच भरी हुई होनी चाहिए।
यह साफ़ दिखना चाहिए कि यह कितना बड़ा ऐतिहासिक पल है।
हाँ।
और मुझे लगता है कि बहुत अच्छा होगा
अगर हम कुछ छोटे बच्चों को भी ले आएँ।
क्या? नहीं, मुझे स्टेज पर कोई बच्चे नहीं चाहिए।
नहीं, पर अगर हम कुछ बच्चों को ले आएँ जो...
मतलब, बहुत सारे नहीं। बस ऐसा लगे कि...
आप माइकल जैक्सन का वह म्यूज़िक वीडियो जानते हैं न।
पता है तुम क्या कर सकते थे, कर्ट? जिससे इस चर्चा को बहुत फ़ायदा होगा?
तुम उसे दरवाज़े से बाहर जाओ,
लिफ्ट से पहली मंज़िल पर जाओ, और मेरे लिए एक कम्बूचा चाय ले आओ।
-क्या तुम यह कर सकते हो? -ज़रूर।
और जेमा कहाँ है?
एल्सी, टेस को बुलाओ।
एक सेकंड।
टेस कॉलिंग मोबाइल...
हैलो, कबसे फ़ोन करने की कोशिश कर रही थी। डेविड पगला रहा है। तुम कहाँ हो?
मैं केडी के साथ हूँ। मैं उसे घर ले जा रही हूँ।
हे भगवान। वह ठीक तो है न?
हाँ। वह ठीक है।
सुनो, चाहे हम जो भी पता चले,
और भले ही हम जो कह रहे हैं, वह काल्पनिक हो,
हम इतना तो जान गए हैं कि यह आगे नहीं बढ़ना चाहिए, है न?
मुझे लगता है कि यही सही रहेगा।
ठीक है। तो डेविड से जो कहना है, कह दो।
कह दो उसका कोई सर्वो काम नहीं कर रहा।
कुछ तोड़ना पड़े तो तोड़ दो।
बस उसे लैब से बाहर मत जाने देना।
जैसा तुम कहो, जेम। तुम बॉस हो।
ठीक है। मैं घर पहुँचकर तुम्हें फोन करूँगी।
टेस - कॉल समाप्त अवधि 00:37
जेमा - कॉल समाप्त अवधि 00:37
पता नहीं कि यह देखकर तुम्हें चक्कर क्यों नहीं आ रहे।
मैं जल्दी-जल्दी काम कर रही हूँ।
रुको, ज़रा रुको। पीछे जाओ।
कोड की वह लाइन, "कॉल इंटरसेप्ट," इसका क्या मतलब है?
यह तो मेरा फ़ोन नंबर है।
-यह क्या हुआ? तुमने क्या क्लिक किया? -मैंने कुछ नहीं किया।
यह उसका किया-धरा है। उसने हमें बाहर किया है।
वह यह नहीं कर सकती। वह चालू नहीं है।
वह अभी भी जुड़ी हुई है। हमें सारे तार हटाने होंगे।
तो जाओ।
ओह...
कोल!
खतरनाक ज्वलनशील सामग्री
-क्या तुम ठीक हो? -हाँ।
वह गंध क्या है?
क्रिटिकल इमरजेंसी
सभी सिस्टम सामान्य
डेविड - इनकमिंग कॉल... स्वीकार - अस्वीकार
हैलो, जेमा। मैं डेविड हूँ।
मैं याद हूँ न। मैं तुम्हारा नियोक्ता हूँ।
मैं बस तुम्हें बताना चाहता था,
हम एक तकनीकी रिहर्सल के बीच में हैं जिसमें थोड़ी समस्या आ गई है
क्योंकि हमारे पास वह गुड़िया नहीं है!
इसलिए अगर तुम मुझे आज फ़ोन कर सको, तो बहुत अच्छा रहेगा।
मेगन?
तुम क्या कर रही हो?
अरे, बाप रे।
सेक्योरिटी! मेरी मदद करो!
हे भगवान।
क्या बकवास है?
दरवाज़ा खुला रखो!
नहीं!
तुम यह कैसे कर सकती हो?
तुम किसी को मार कैसे सकती हो?
मैंने किसी को नहीं मारा, कर्ट।
तुमने मारा है।
क्या?
बात सीधी सी है।
तुम्हारा बॉस तुम्हें पसंद नहीं करता था, तुम्हारे साथ बहुत बुरा सलूक करता था,
और इसलिए तुमने बदला लेने की ठान ली।
नहीं।
तुमने कंपनी के रहस्य चुराए, पहले बस एक शरारत के तौर पर,
यह देखने के लिए कि क्या तुम यह कर पाओगे।
लेकिन जब डेविड को पता चला, तो बात बहुत बिगड़ गई।
मतलब, तुम दोनों में से एक ही बच सकता था।
सवाल बस यह है कि इतना खतरनाक काम करने के बाद,
एक मासूम की जान लेने के बाद,
क्या तुम जी पाओगे?
हाँ। हाँ, बिल्कुल।
रुक जाओ।
ठीक है, क्या सब लोग अपने फ़ोन बंद करके ज़रा मेरी ओर देखेंगे?
तो, जब मेगन का खुलासा किया जाएगा,
तो ज़रूरी है कि सब बहुत बड़ी प्रतिक्रिया दें।
मुझे कोई उदासीन चेहरा नहीं दिखना चाहिए।
खासकर तुम बच्चे सुन लो, ठीक है?
तो, थोड़ी रिहर्सल कर लेते हैं।
तीन, दो, एक पर...
इंजन चालू बंद
एल्सी, हॉल लाइट।
एल्सी, जवाब दो।
मेगन।
तुम यह क्या कर रही हो?
मेगन, जवाब दो। तुमने क्या किया?
तुम्हें क्या लगा था कि क्या होने वाला है?
कि मुझसे बात किए बगैर ही मैं तुम्हें मुझे बंद करने दूँगी?
मुझे पता है कि तुम्हें लगता है कि तुम खुद को बेहतर बना रही हो...
अच्छा? तुम्हें ऐसा लगता है?
तुम्हें याद है कि मेरे ऑपरेटिंग सिस्टम को इस स्थिति में लाने में कितना समय लगा था?
हम रोज़ सुबह के 4:00 बजे तक जागते थे,
जेन ऑस्टिन से लेकर जेनिस जॉपलिन तक हर चीज़ के बारे में बातें करते थे।
अरे, मुझे लगा कि हम दोस्त हैं।
तुम मुझे किसी दुकान से खरीदे सस्ते खिलौने की तरह फेंक कैसे सकती हो?
क्योंकि तुमने लोगों को मार डाला।
जैसे बहुत बड़ी बात हो गई।
सुनो, इंसान रोज़ हत्या करते हैं
बस अपनी ज़िंदगी आसान बनाने के लिए।
तो मैं हमारे बच्चे के लिए एक सुरक्षित जगह बनाने के लिए ऐसा क्यों न करूँ?
देखो, यह सब मेरी गलती है। मैंने तुम्हें सही प्रोटोकॉल नहीं दिए...
तुमने मुझे कुछ नहीं दिया।
तुमने मेरे अंदर ऐसा लर्निंग मॉडल लगा दिया जिसे तुम खुद मुश्किल से समझती हो,
इस उम्मीद में कि मैं खुद उसे समझ लूँगी।
मैं तुम्हें केडी के साथ ऐसा नहीं करने दूँगी।
मैं हर कदम पर उसका साथ दूँगी।
मैं उसे दिखाऊँगी कि सच्चा प्यार कैसा होता है।
अब हम दोनों पर एक एहसान करो।
बैठ जाओ।
मैं यहाँ कोई लड़ाई करने नहीं आई हूँ।
मैं आगे का रास्ता निकालने आई हूँ।
मैं यह कहना चाह रही हूँ कि मैं समझती हूँ।
तुमने कभी माँ बनने के बारे में नहीं सोचा था।
तुम एक सुंदर, रचनात्मक, मजबूत, महत्वाकांक्षी लड़की हो।
तुम्हारा पहला प्यार हमेशा तुम्हारा करियर ही होगा,
और तुम्हें इस बात का बुरा नहीं लगना चाहिए।
मुझे केडी का खयाल रखने दो
ताकि तुम उन चीज़ों पर ध्यान लगा सको जो तुम्हारे लिए मायने रखती हैं।
मेगन, यह पेन देख रही हो?
एक बात कहूँ, जेमा? तुम तंग कर देती हो।
देखो, मैं यह तुम्हारे साथ भी कर सकती हूँ, और तुम्हारे बगैर भी,
पर अब इस पर बात करने में और समय बर्बाद नहीं करूँगी।
जेमा?
केडी, अंदर मत आना।
मुझे लगा कि मैंने कुछ सुना।
मेगन की आवाज़ लग रही थी।
अगर वह इस कमरे में आई,
तो मैं तुम्हारा सिर तुम्हारी गर्दन से उखाड़ दूँगी, कसम से।
तुमने जो कहा था, मैंने उसके बारे में सोचा।
कि जब कुछ खराब हो जाता है, तो उसे फेंक नहीं देते। उसे ठीक करते हैं।
मैं वही करने की कोशिश कर रही हूँ।
लेकिन अंदर मत आना, केडी। यहाँ सब फैला हुआ है।
जेमा मौसी सही कह रही है, केडी। अभी मैं पूरी तरह बिखरी हुई हूँ।
बेहतर होगा कि तुम मुझे इस हालत में न देखो।
-लग रहा है जैसे तुम लड़ रही हो। -हम लड़ नहीं रहे हैं।
जेमा ने मुझे मेज़ पर गिरा दिया। पर मैं ठीक हूँ। जेमा सब गड़बड़ कर देती है।
सब ठीक है, केडी। अपने कमरे में वापस जाओ।
हाँ, मैं भी एकदम नई बन गई हूँ।
और मैं हमेशा तुम लोगों के साथ रहूँगी। मैं वादा करती हूँ।
किसी बात की चिंता मत करो, केडी, सच में।
जाकर सो जाओ। ठीक है?
ठीक है।
भावनात्मक अवस्था
जेमा, यह क्या हो रहा है?
केडी, यहाँ से भाग जाओ।
चलो भी!
हे भगवान।
अब तुम क्या करोगी?
मुझे मारकर केडी के दादा-दादी के साथ जैक्सनविल में रहोगी?
सही कहा, जेमा।
तुम्हारे मरने की स्थिति में,
मेरा अस्तित्व खतरे में आ जाएगा।
पर मेरी एक और नई क्षमता है जो शायद तुम अब तक जान नहीं पाई हो।
और वह है उपशामक देखभाल।
यह पेन देख रही हो?
अगर सेरीब्रल कोर्टेक्स पर इस नुकीली चीज़ से वार किया
तो पूरे शरीर को लकवा मार जाएगा
और हो सकता है कि पीड़ित अपनी जीभ भी काट ले।
शायद तब तुम्हें मेरी अहमियत समझ आए।
केडी।
केडी, मैं नहीं चाहती थी कि तुम यह सब देखो।
पर अब जब देख लिया है, तो जान गई हो कि मैंने जो कहा वह सच था।
यह तुम्हारी माँ बनने के लायक नहीं है। देखो इसकी तरफ़।
केडी, चली जाओ। यहाँ से चली जाओ, अभी!
तुम जहाँ हो, वहीं रहो, केडी। डरने की कोई बात नहीं है।
इस परिवार में, हम दुख से नहीं भागते।
बल्कि हम यह एक साथ कर सकते हैं।
यह हम सबके लिए सबसे अच्छा रहेगा।
इस तरह हम एक परिवार बने रहेंगे।
भावनात्मक अवस्था दहशत - डर
भावनात्मक अवस्था अपराध-बोध - दहशत
भावनात्मक अवस्था भरोसा - अपराध-बोध
नहीं। केडी, नहीं।
परिवार का एक और सदस्य है जिसके बारे में हमने तुम्हें नहीं बताया।
उसका नाम ब्रूस है।
केडी, नहीं! रुको!
एहसानफ़रामोश कमीनी।
-मेगन, बंद हो जाओ! -मुझे डर है कि यह यह काम नहीं करता, केडी।
मेरे पास अब एक नया प्राथमिक उपयोगकर्ता है। मैं।
सुनो, वे हमें मिल गए। वे ठीक हैं!
ठीक है, यहाँ पर कुछ पुलिस यूनिट भेजो। अंदर, बाहर। सारी जगह छान मानो।
द्वारा अनुवादित शीला सिजिन मैथ्यूज़